**Tartalomjegyzék**

**A Zalakaros Város Önkormányzata Képviselőtestülete 2017. július 24-i ülésén hozott határozatokról**

Hat. száma Tartalom

**Nyílt:**

163/2017 Zárt ülés elrendelése

**Zárt:**

164/2017 Gránit Gyógyfürdő Zrt. Gyógy-centrum fejlesztési tervei

**Interpelláció:**

**-**

**Képviselői kérdések, bejelentések:**

**-**

**Tájékoztató:**

**-**

**Kivonat:** A Zalakaros Város Önkormányzata Képviselőtestülete 2017. július 24-én megtartott ülésének jegyzőkönyvéből.

**Képviselőtestület 163/2017. (VII.24.) számú határozata:**

Képviselőtestület:

Elrendeli a meghívóban szereplő napirend zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2017. augusztus 28.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2017. július 24-én megtartott ülésének jegyzőkönyvéből.

**Képviselőtestület 164/2017. (VII.24.) számú határozata:**

Zalakaros Város Önkormányzat Képviselőtestülete javasolja a GRÁNIT Gyógyfürdő Zrt. Közgyűlése számára a társaság Felügyelő Bizottságának 1/2017. (07.17.) számú határozata alapján a Gránit Gyógyfürdő Zrt. Gyógy-centrum I-II. számú nyitott és kupolás medencéinek felújítását, új Panorámás medence létrehozásával a meglévő udvari szauna blokk bővítésével az alábbiak szerint:

1./ I. és II. számú medencék és környezetük felújítása, tervezett kivitelezési határidő: 2018. február 01-től - 2018. május 31-ig az előterjesztésben szereplő műszaki tartam és bekerülési költség alapján, még vizsgálandó a gyógy kertben lévő gasztronómiai egység pontos helyének és működtetésének módjai.

2.1./ Új szabadtéri panorámás medence létrehozása, 365 napos üzemeléssel - a strand nyitva tartása idejében termálvíz töltettel, vízforgatóval működtetve, téli időszakban gyógyvíz töltettel. Az új medence megvalósításánál lehetővé kell tenni a gyógyvíz jövőbeni forgatásának megoldását, a gyógyvíz takarékos felhasználása és a gazdaságos üzemeltetése érdekében.

A fedett fürdőből és a II. számú gyógy centrumból is megközelíthetőnek kell lennie az új medencének, akadálymentesen a látványtervtől eltérően lift kialakításával. A medence csak komplex belépőjeggyel vehető igénybe.

2.2./ A meglévő szauna udvar felújítása és bővítése a Ny-i oldalon, fedett pihenőrészekkel, vizesblokk és napozóterasz kialakításával. Az új panorámás medence alatti terület beépítése különböző szaunázási lehetőségek megteremtésével. A felújított és kibővített szauna udvar külön belépőjeggyel vehető igénybe, esetlegesen megbontva az alap és a komplex jegyhez vásárolható kiegészítő jegy árat. Kivitelezési határidő a 2.1. és 2.2. pont vonatkozásában: 2018. október 01-től - 2019. április 30-ig.

3./ A Képviselőtestület a beruházások kivitelezését két ütemben javasolja megvalósítani, de az engedélyes és kiviteli tervek elkészíttetése egy ütemben javasolt az egymáshoz kapcsolódó funkciók miatt. Az engedélyes és kiviteli tervekre a szerződést javasolja megkötni 31,5 MFt összegben, az előtanulmányt készítő Arch InDeco Kft.-vel.

4./ A Képviselőtestület javasolja, hogy a Közgyűlés járuljon hozzá a projekt finanszírozásához szükséges 500-550 MFt hitel felvételéhez (legalább három hitelajánlat kérése alapján) és kinyilvánítja, hogy a 2017-2018-2019 évi osztalék jogáról, mint tulajdonos lemond a fejlesztések finanszírozása érdekében.

5./ Zalakaros Város Önkormányzat Képviselőtestülete felhatalmazza a polgármestert, hogy a Gránit Gyógyfürdő Zrt. Közgyűlésén az Önkormányzat érdekeit a határozat 1-4. pontjában megjelöltek szerint képviselje.

Határidő: 2017. július 25.

Felelős: Novák Ferenc polgármester

Operatív felelős: Torma László aljegyző, Csetneki Ügyvédi Iroda

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2017. augusztus 28.

Szabóné dr. Csányi Marianna

Jegyző